AZ EPSON VÉGFELHASZNÁLÓI SZOFTVERLICENC-MEGÁLLAPODÁSA

MEGJEGYZÉS A FELHASZNÁLÓNAK: KÉRJÜK, HOGY A TERMÉK TELEPÍTÉSE ÉS HASZNÁLATA ELŐTT OLVASSA EL FIGYELMESEN EZT A MEGÁLLAPODÁST. HA ÖN AZ EGYESÜLT ÁLLAMOKBAN ÉL, AKKOR A 19-23. SZAKASZ ÉRVÉNYES ÖNRE. A 22. SZAKASZ EGY KÖTELEZŐ ÉRVÉNYŰ, VÁLASZTOTT BÍRÓSÁGGAL KAPCSOLATOS KIKÖTÉST TARTALMAZ, AMELY KORLÁTOZZA AZ ÖN AZON LEHETŐSÉGÉT, HOGY BÍRÓSÁGON KERESSEN JOGORVOSLATOT BÍRÓ VAGY ESKÜDTSZÉK ELŐTT, ÉS FELFÜGGESZTI AZ ÖN AZON JOGÁT, HOGY CSOPORTOS KERESETEKBEN VAGY CSOPORTOS VÁLASZTOTTBÍRÓSÁGI ELJÁRÁSOKBAN VEGYEN RÉSZT BIZONYOS VITÁS HELYZETEK ESETÉN. HA AZT SZERETNÉ, HOGY A VÁLASZTOTT BÍRÓSÁGGAL KAPCSOLATOS ÉS CSOPORTOS JOGÉRVÉNYSÍTÉS ALÓLI MENTESÜLÉSBŐL KI LEGYEN ZÁRVA, AKKOR A 22.7-ES SZAKASZBAN RENDELKEZÉSÉRE ÁLL EGY ELUTASÍTÁSI OPCIÓ.

Ez a jogi megállapodás (a továbbiakban „Megállapodás”) Ön (személy vagy szervezet; a továbbiakban „Ön”) és a Seiko Epson Corporation (többek között a partnervállalatai is; a továbbiakban „Epson”) között jön létre a termékhez tartozó szoftveralkalmazásokra, többek között a kapcsolódó dokumentációra, firmware-re és frissítésekre (a továbbiakban „Szoftverekre”) vonatkozóan. A szoftvereket az Epson és a beszállítói biztosítják, és ezek kizárólag a kapcsolódó Epson gyártmányú számítógépes perifériás termékkel (az „Epson hardverrel”) használhatók. A SZOFTVEREK TELEPÍTÉSE, MÁSOLÁSA VAGY EGYÉB MÓDON TÖRTÉNŐ HASZNÁLATA ELŐTT TEKINTSE ÁT ÉS FOGADJA EL A JELEN MEGÁLLAPODÁS FELTÉTELEIT, TÖBBEK KÖZÖTT AZ ADATVÉDELMI SZABÁLYZAT KIKÖTÉSEIT IS, amelyek a 17. szakaszban találhatók.  Ha elfogadja a feltételeket, kattintson lent az Elfogadás („ELFOGADÁS”, „OK” vagy a feltételek elfogadásához használható bármilyen hasonló) gombra.  Ha nem fogadja el a jelen megállapodás általános feltételeit, kattintson az Elutasítás („KILÉPÉS”, „Mégse” vagy a feltételek elutasításához használható bármilyen hasonló) gombra, és a teljes ár visszatérítéséhez juttassa vissza a szoftvereket a csomagolással és a kapcsolódó anyagokkal együtt az Epson vállalathoz vagy arra a helyre, ahol a terméket megvásárolta.

1.	Licenc biztosítása.  Az Epson egy korlátozott, nem kizárólagos licencet biztosít Önnek, amellyel (i) személyes és belső üzleti célból letöltheti, telepítheti és használhatja a szoftvereket merevlemezeken vagy más számítógépes tárolóeszközökön, illetve a szoftveralkalmazások (más szóval „Szoftverek”) esetében okostelefonon, táblagépen vagy más mobilkészüléken (együttesen „Készüléken”), amennyiben a szoftverek (i) kizárólag egyetlen helyen vannak használva (pl. otthon, irodában vagy üzletviteli helyen), vagy a mobilkészülékek esetében olyan készüléken, amely az Ön tulajdonában vagy felügyelete alatt áll, és (ii) kizárólag ahhoz az Epson hardverhez vannak használva, amelynek Ön a tulajdonosa.  Igény szerint megengedheti a hálózatához csatlakozó és az Epson hardvert használó más felhasználóknak is a szoftverek használatát, amennyiben gondoskodik arról, hogy az adott felhasználók kizárólag a jelen megállapodás szerint használják a szoftvereket.  Ön elfogadja, hogy felelősséget vállal azokért a kötelezettségekért, amelyek a más felhasználók által történő használat következtében merülnek fel, és esetlegesen kártalanítja az Epson vállalatot. Ha szükséges, biztonsági másolatokat készíthet a szoftverekről, amennyiben a másolatok kizárólag az Epson hardver használatának támogatása céljából vannak felhasználva. 

2.	Frissítések és bővítések.  Ha olyan frissítésre, frissített verzióra, módosított verzióra vagy kiegészítésre tesz szert, amely az Epson által biztosított szoftverekhez használható, akkor az adott frissítés, frissített verzió, módosított verzió vagy kiegészítés beleértendő a Szoftverek kifejezésbe, és a jelen megállapodás lesz érvényes rá.  Ön tudomásul veszi, hogy az Epson nem köteles frissítéseket biztosítani Önnek a szoftverekhez (a frissítések meghatározását lásd a 2. szakaszban). Az Epson azonban bizonyos időközönként kiadhatja a szoftverek frissített verzióit, és előfordulhat, hogy a szoftverek automatikusan csatlakoznak az Epson vagy harmadik felek kiszolgálóihoz az interneten keresztül, és ellenőrzik, hogy rendelkezésre állnak-e frissítések a szoftverekhez, például hibajavítások, egyéb javítások, frissítések, kiegészítő vagy továbbfejlesztett funkciók, beépülő modulok és új verziók (együttesen „Frissítések”), és lehetséges, hogy a rendszer (a) automatikusan és elektronikus úton frissíti az Ön személyes készülékén használt szoftverek verzióját, vagy (b) lehetővé teszi, hogy Ön manuálisan letöltse a megfelelő frissítéseket.  Ha Ön telepítette az EPSON Software Updater alkalmazást, és azt szeretné, hogy az Epson ne ellenőrizze, hogy rendelkezésre állnak-e frissítések a szoftverekhez, akkor távolítsa el az EPSON Software Updater alkalmazást, amivel letilthatja ezt a funkciót.  Ha telepíti a szoftvereket, és nem tiltja le a frissítések automatikus keresését, azzal Ön elfogadja és beleegyezik abba, hogy a frissítéseket automatikusan fogja igényelni és elfogadni az Epson vagy harmadik felek kiszolgálóiról, és a jelen megállapodás általános feltételei minden ilyen frissítésre érvényesek lesznek. 

3.	Egyéb jogok és korlátozások.  Ön elfogadja, hogy nem módosíthatja, nem alakíthatja át és nem fordíthatja le a szoftvereket, ezenkívül azt is elfogadja, hogy nem tehet kísérletet a szoftverek visszafejtésére, szétbontására, a belső felépítésük elemzésére, és nem próbálhatja meg kinyerni a szoftverek forráskódját.  Nem adhatja bérbe, nem lízingelheti, nem terjesztheti és nem adhatja kölcsön a szoftvereket harmadik felek számára, és nem foglalhatja bele a szoftvereket bevételtermelő termékekbe vagy szolgáltatásokba.  A szoftverek használatával kapcsolatos jogait azonban átruházhatja egy másik személyre vagy jogi entitásra, amennyiben az adott személy vagy entitás szintén elfogadja a jelen megállapodás feltételeit, és Ön a szoftvereket a teljes másolatokkal, a frissítésekkel és a korábbi verziókkal, illetve az Epson hardverrel együtt átruházza az adott személyre vagy szervezetre.  A szoftverek egyetlen egységként vannak licencelve, és a szoftvereket alkotó alkalmazás-összetevőket nem lehet szétválasztani más célból történő használatra.  Ezenkívül Ön azt is elfogadja, hogy nem helyezi el a szoftvereket olyan megosztott környezetben, amely nyilvános hálózatokon (pl. az interneten) keresztül elérhető vagy mások által bármilyen egyéb módon hozzáférhető a fenti 1. szakaszban leírt egyetlen helyen kívül.

4.	Tulajdonjog.  A szoftverekhez kapcsolódó jogcímek, tulajdonosi jogok és szellemi tulajdonjogok az Epson vállalat, illetve a licencelői és beszállítói tulajdonában maradnak.  A szoftvereket az Egyesült Államok szerzői jogi törvénye, Japán szerzői jogi törvényei és nemzetközi szerzői jogi egyezmények, továbbá egyéb szerzői tulajdonjogi törvények és egyezmények védik.  A szoftverekre vonatkozó bármely jogcím vagy tulajdonjog nem lesz átruházva Önre, és ez a licenc nem minősül a szoftverekhez kapcsolódó bármely jog értékesítésének.  Ön elfogadja, hogy nem távolíthatja el és nem módosíthatja a szoftverek másolatain esetlegesen feltüntetett szerzői jogot, védjegyet, bejegyzett jelölést és más tulajdonjogi közleményeket.  Az Epson és/vagy a licencelői és beszállítói minden olyan jogot fenntartanak maguknak, amelyeket nem adnak ki.  A szoftverek képeket, ábrákat, rajzokat és fotókat („Anyagokat”) tartalmazhatnak, és az ilyen anyagok szerzői joga az Epson és/vagy a licencelői és beszállítói tulajdonát képezi, amelyet nemzeti és/vagy nemzetközi szerzői jogi törvények, egyezmények és szerződések védenek.  Az egyértelműség kedvéért (1) az anyagok kizárólag nem kereskedelmi célokra használhatók fel, (2) az anyagok kizárólag a szoftverek által megjelölt módon szerkeszthetők, módosíthatók és másolhatók, és (3) az anyagok kizárólag a törvényeknek megfelelő személyes használatra, otthoni használatra vagy másfajta módon jogilag megengedett formában használhatók fel. 

5.	Nyílt forráskódú és egyéb külső összetevők. A licenc fentiek szerint történő biztosítása ellenére Ön tudomásul veszi, hogy a szoftverek bizonyos összetevőire harmadik felek licencei, többek között ún. nyílt forráskódú szoftverlicencek vonatkozhatnak, ami az Open Source Initiative által nyílt forráskódú licencként vagy bármilyen lényegében hasonló szoftverlicencként jóváhagyott szoftverlicenceket jelenti, korlátozás nélkül ideértve bármilyen licencet, amely az ilyen jellegű licencek által engedélyezett szoftverek terjesztésének feltételeként megköveteli, hogy a terjesztő tegye elérhetővé a szoftvereket nyílt forráskódú formátumban (harmadik felek összetevői; „Harmadik felek összetevői”).  A szoftverek adott verzióit illetően a harmadik felek összetevőinek listája és a kapcsolódó licencfeltételek (igény szerint) a jelen megállapodás végén, a felhasználói útmutatóban/CD-n vagy a készüléken/szoftverekben megjelenő licencinformációk között vannak feltüntetve.  A harmadik felek összetevőire vonatkozó licencek által megkövetelt mértékben az ilyen jellegű licencek feltételei lesznek érvényesek a jelen megállapodás feltételei helyett.  Amennyiben a harmadik felek összetevőire vonatkozó licencek feltételei a jelen megállapodásban lévő korlátozások bármelyikét tiltják a harmadik felek összetevőit illetően, akkor ezek a korlátozások nem lesznek érvényesek a harmadik felek adott összetevőire.

6.	Többféle szoftververzió.  Előfordulhat, hogy a szoftverekből egynél több verziót kap, vagy igény szerint egynél több verziót is beszerezhet (pl. különböző operációs rendszerek, kettő vagy több nyelvre lefordított változatok, illetve az Epson-kiszolgálókról letöltött vagy CD-ROM-on elérhető verziók esetén), viszont a másolatok típusától vagy számától függetlenül kizárólag a fenti 1. szakaszban leírtak szerint biztosított licenchez megfelelő adathordozót vagy verziót használhatja.

7.	A garancia kizárása és jogorvoslat.  Ha a szoftvereket az Epson vállalattól vagy egy viszonteladótól szerezte be adathordozón, akkor az Epson garantálja, hogy a szoftvereket tároló adathordozó normál használat esetén a kézbesítés dátumától számított 90 napig anyag- és megmunkálási hibáktól mentes marad.  Ha a kézbesítéstől számított 90 napon belül visszajuttatja az adathordozót az Epson vállalathoz vagy az adathordozót értékesítő viszonteladóhoz, és az Epson vállalat hibásnak ítéli meg az adathordozót, és ha az adathordozó nem volt helytelenül, nem rendeltetésszerűen, hibásan vagy hibás berendezésben használva, akkor az Epson kicseréli az adathordozót, miután Ön átadta az Epson vállalatnak a szoftvereket, azokat a másolatokat is beleértve, amelyek a szoftverek bármely részéről lettek készítve.  Ön tudomásul veszi és elfogadja, hogy a szoftverek használata kizárólag a saját felelősségére történik.  A SZOFTVER A JELENLEGI ÁLLAPOTÁBAN, BÁRMIFÉLE GARANCIA NÉLKÜL VAN BIZTOSÍTVA.  AZ EPSON ÉS A BESZÁLLÍTÓI NEM VÁLLALNAK GARANCIÁT A SZOFTVEREK HASZNÁLATÁBÓL SZÁRMAZÓ TELJESÍTMÉNYT ÉS EREDMÉNYT ILLETŐEN.  Az Epson nem garantálja, hogy a szoftverek folytonosan és zavartalanul, hibáktól, vírusoktól, illetve más káros összetevőktől és sérülékenységektől mentesen fognak működni, és azt sem garantálja, hogy a szoftverek működése megfelel az Ön elvárásainak vagy igényeinek. A garancia megszegése esetén az Epson egyedüli és kizárólagos felelőssége és az Ön kizárólagos jogorvoslati lehetősége arra korlátozódik, hogy az Epson saját belátása szerint kicseréli Önnek a szoftvereket tároló adathordozót, vagy a szoftverek és az Epson hardver visszajuttatása után visszatéríti Önnek a vásárláskor fizetett összeget.  A csereszoftverekre az eredeti garanciális időszakból hátralévő idő vagy harminc (30) napra szóló garancia érvényes attól függően, hogy melyik a hosszabb.  Ha a fenti jogorvoslat valamilyen okból nem tudja betölteni alapvető rendeltetését, akkor a garancia megszegése esetén az Epson vállalat teljes felelőssége az Epson hardverért kifizetett összeg visszatérítésére korlátozódik.  Az Epson nem vállal felelősséget a teljesítménnyel kapcsolatos késedelmekért, illetve a teljesítmény elmaradásáért, ha ezek az ésszerű befolyásán túlmenő okok miatt következnek be.  Ha a szoftverekkel kapcsolatos hibák baleset, visszaélés vagy helytelen használat miatt következnek be, akkor ez a korlátozott garancia érvénytelenné válik.  AZ ITT LEÍRT KORLÁTOZOTT GARANCIA ÉS JOGORVOSLAT KIZÁRÓLAGOSNAK SZÁMÍT, ÉS MINDEN EGYÉB GARANCIA ÉS JOGORVOSLAT HELYETT ÉRVÉNYES. AZ EPSON ELUTASÍT MINDEN EGYÉB KIFEJEZETT VAGY BELEÉRTETT GARANCIÁT, KORLÁTOZÁS NÉLKÜL IDEÉRTVE A JOGSÉRTÉSMENTESSÉGGEL, A FORGALMAZHATÓSÁGGAL ÉS AZ ADOTT CÉLRA VALÓ MEGFELELŐSÉGGEL KAPCSOLATOS ÖSSZES GARANCIÁT.  NÉHÁNY ÁLLAM VAGY JOGHATÓSÁG NEM TESZI LEHETŐVÉ A BELEÉRTETT GARANCIÁK KIZÁRÁSÁT VAGY KORLÁTOZÁSÁT, EZÉRT ELKÉPZELHETŐ, HOGY EZEKBEN AZ ÁLLAMOKBAN A FENTI KORLÁTOZÁS ÖNRE NEM VONATKOZIK.

8.	A felelősség korlátozása.  A HATÁLYOS TÖRVÉNY ÁLTAL MEGENGEDETT MAXIMÁLIS MÉRTÉKBEN AZ EPSON ÉS A BESZÁLLÍTÓI SEMMILYEN ESETBEN SEM VÁLLALNAK FELELŐSSÉGET AZ ESETLEGESEN FELMERÜLŐ KÖZVETLEN, KÖZVETETT, SPECIÁLIS, VÉLETLENSZERŰ VAGY KÖVETKEZMÉNYES KÁROKÉRT,FÜGGETLENÜL ATTÓL, HOGY EZEK SZERZŐDÉS, KÁROKOZÁS (TÖBBEK KÖZÖTT HANYAGSÁG), OBJEKTÍV FELELŐSSÉG, A GARANCIA MEGSÉRTÉSE, MEGTÉVESZTÉS KERETÉBEN VAGY EGYÉB MÓDON KÖVETKEZNEK BE, KORLÁTOZÁS NÉLKÜL IDEÉRTVE AZ ELMARADT ÜZLETI NYERESÉGGEL, AZ ÜZLETMENET MEGSZAKADÁSÁVAL, AZ ÜZLETI INFORMÁCIÓK ELVESZTÉSÉVEL VAGY EGYÉB VAGYONI VESZTESÉGEKKEL KAPCSOLATOS KÁROKAT, AMELYEK A SZOFTVER HASZNÁLATA VAGY A HASZNÁLAT MEGHIÚSULÁSA MIATT KÖVETKEZNEK BE, VAGY A JELEN MEGÁLLAPODÁSBÓL SZÁRMAZNAK, MÉG AKKOR IS, HA AZ EPSON VÁLLALATOT VAGY A KÉPVISELŐJÉT ELŐZETESEN TÁJÉKOZTATTÁK AZ ILYEN JELLEGŰ KÁROK BEKÖVETKEZÉSÉNEK VALÓSZÍNŰSÉGÉRŐL.  NÉHÁNY ÁLLAM BIZONYOS TRANZAKCIÓK ESETÉN NEM ENGEDÉLYEZI A KÁROK KIZÁRÁSÁT VAGY KORLÁTOZÁSÁT, EZÉRT ELKÉPZELHETŐ, HOGY EZEKBEN AZ ÁLLAMOKBAN A FENTI KORLÁTOZÁSOK ÉS KIZÁRÁSOK ÖNRE NEM VONATKOZNAK.  

9.	A szoftverek beszerzése az Egyesült Államok kormánya által.  Ez a szakasz azokra az esetekre érvényes, amikor a szoftverek beszerzése az Egyesült Államok kormánya által vagy részére történik, ezenkívül bármilyen fő- vagy alvállalkozó által (bármilyen szinten), bármilyen szerződés, támogatás, együttműködési megállapodás, „egyéb tranzakció” vagy a kormánnyal folytatott bármilyen tevékenység keretében.  A szoftverek kézbesítésének elfogadásával a kormány, illetve bármely fő- vagy alvállalkozó elfogadja azt, hogy a szoftverek „kereskedelmi” számítógépes szoftvereknek minősülnek a FAR 12-es cikkelye, a FAR 27.405-ös alcikkelyének (b) bekezdése vagy a DFARS 227.7202-es alcikkelye szerint, és a kormánynak kézbesített szoftverekre nem vonatkozik más szabályozás, illetve FAR vagy DFARS adatjogi záradék.  Ennek értelmében a jelen megállapodás általános feltételei szabályozzák a szoftverek a kormány (és a fő- vagy alvállalkozók) által történő használatát és közzétételét, és felváltják a szerződés, a támogatás, az együttműködési megállapodás, az egyéb tranzakciók és minden más tevékenység ezekkel ellentétes általános feltételeit, amelyek alapján a szoftverek biztosítva vannak a kormánynak.  Ha a szoftverek nem felelnek meg a kormány igényeinek, a jelen megállapodás bármilyen szempontból nincs összhangban a szövetségi törvényekkel, vagy a fent említett FAR- és DFARS-rendelkezések nem érvényesek, akkor a kormány elfogadja, hogy még a használat megkezdése előtt visszajuttatja a szoftvereket az Epson vállalathoz.

10.	Exportálásra vonatkozó korlátozás.  Ön elfogadja, hogy a szoftvereket nem fogja olyan országba szállítani, továbbítani vagy exportálni, illetve nem fogja olyan módon használni, amelyet az Egyesült Államok exportadminisztrációs törvénye vagy bármilyen más exportálási törvény, korlátozás vagy szabályozás tilt. 

11.	Teljes megállapodás.  A jelen megállapodás a teljes megállapodást képezi a felek között a szoftvereket illetően, és felvált minden olyan esetleges vételi megbízást, megbeszélést, hirdetést vagy képviseletet, amely a szoftverekkel kapcsolatos.  

12.	Kötelező érvényű megállapodás; kedvezményezettek.  A jelen megállapodás kötelező érvényű és hatályos a szerződő felekre, illetve a jogutódaikra, a kedvezményezettjeikre és a jogi képviselőikre nézve.  

13.	Elválaszthatóság; módosítások.  Ha a jelen megállapodásban lévő bármely rendelkezést egy hatáskörrel rendelkező joghatóság bírósága érvénytelennek vagy alkalmazhatatlannak minősíti (a 22.8. és 22.9. szakaszban leírtak szerint, amennyiben az Ön állandó lakhelye az Egyesült Államokban van), akkor ez nincs hatással a megállapodás egyensúlyának érvényességére, amely a megállapodás feltételei szerint érvényes és alkalmazható marad.  A jelen megállapodás csak írásban módosítható, amelyet az Epson vállalat meghatalmazott képviselőjének kell aláírnia.  

14.	Kártalanítás.  Ön elfogadja, hogy kártalanítja és mentesíti a kötelezettségek alól, illetve az Epson vállalat kérésére megvédi az Epson vállalatot és a vállalat vezetőit, hivatalnokait, részvényeseit, alkalmazottait és képviselőit minden olyan veszteséget, kötelezettséget, kárt, költséget, kiadást (többek között ésszerű ügyvédi díjat), intézkedést, keresetet és követelést illetően, amely (i) az Ön jelen megállapodásban lévő kötelezettségeinek megszegése vagy (ii) az Epson hardver bármilyen jellegű használata miatt következik be.  Ha az Epson vállalat arra kéri Önt, hogy védjen meg egy ilyen jellegű intézkedést, keresetet vagy követelést, akkor az Epson vállalatnak jogában áll a saját költségén részt venni a védelemben az általa kiválasztott tanácsadóval.  Az Epson vállalat előzetes írásbeli jóváhagyása nélkül Ön nem teljesítheti harmadik felek azon követeléseit, amelyek esetében az Epson vállalat kártérítésre jogosult.

15.	Megszűnés.  Az Epson bármely egyéb jogainak sérelme nélkül az Ön fenti 1. szakaszban lévő licencjogai és a fenti 7. szakaszban lévő garanciajogai automatikusan megszűnnek, amennyiben elmulasztja betartani a jelen megállapodás rendelkezéseit.  Az ilyen jellegű jogok megszűnése esetén Ön elfogadja, hogy a szoftvereket és azok összes másolatát azonnal meg kell semmisítenie.

16.	Szerződéskötési hatáskör és felhatalmazás.  Ön kijelenti, hogy az Ön lakóhelyéül szolgáló országban vagy joghatóságban nagykorúnak számít, és minden szükséges felhatalmazással rendelkezik ahhoz, hogy megkösse a jelen megállapodást, a munkáltatója engedélyét is beleértve, amely adott esetben szükséges lehet a megállapodás megkötéséhez.

17.	Adatvédelem, információk feldolgozása.  Elképzelhető, hogy a szoftverek csatlakozni tudnak az interneten keresztül, és adatokat tudnak továbbítani a készülékéről, illetve a készülékére.  Ha például telepíti a szoftvereket, akkor a szoftverek segítségével a készülék információkat küldhet az Epson hardverről, például elküldi a típusszámot és a sorozatszámot, az országazonosítót, a nyelvi kódot, az operációs rendszerrel kapcsolatos információkat és az Epson hardverre vonatkozó információkat az Epson egyik internetes oldalára, amely promóciós vagy szolgáltatásokkal kapcsolatos információkat jeleníthet meg a készülékén.  A szoftvereken keresztül megadott információk bárminemű feldolgozása az érvényben lévő adatvédelmi törvények és az Epson adatvédelmi szabályzata szerint történik. Az adatvédelmi szabályzatot a következő címen tekintheti meg: https://global.epson.com/privacy/area_select_confirm_eula.html.  Amennyiben a hatályos törvények megengedik, akkor a jelen megállapodás feltételeinek elfogadásával és a szoftverek telepítésével Ön beleegyezik abba, hogy az adatai a lakóhelyéül szolgáló országban és/vagy azon kívül lesznek feldolgozva és eltárolva.  Ha külön adatvédelmi szabályzat került a szoftverekbe és/vagy jelenik meg a szoftverek használatakor (pl. bizonyos szoftverek esetében), akkor az adott adatvédelmi szabályzat fog érvényesülni az Epson fentiekben említett adatvédelmi szabályzatával szemben.

18.	Harmadik felek webhelyei.  A szoftverekben lévő hiperszöveges vagy egyéb számítógépes hivatkozásokon keresztül olyan webhelyekhez férhet hozzá, illetve olyan szolgáltatásokat használhat, amelyek felügyeletét vagy működtetését nem az Epson vállalat látja el, hanem amelyeket harmadik felek felügyelnek.  Ön elfogadja és tudomásul veszi, hogy az Epson nem vállal felelősséget harmadik felek webhelyeiért és szolgáltatásaiért, többek között a pontosságot, a hiánytalanságot, az időszerűséget, az érvényességet, a szerzői jogi megfelelőséget, a jogszerűséget, az illemszabályokat, a minőséget és bármilyen egyéb szempontot illetően.  A harmadik felek webhelyeire és szolgáltatásaira másfajta feltételek vonatkoznak, és a harmadik felek által biztosított webhelyek és szolgáltatások elérésekor és használatakor az adott webhelyek és szolgáltatások általános feltételeit kell betartania.  Amennyiben a jelen megállapodás és a harmadik felek webhelyeire/szolgáltatásaira érvényes feltételek között ellentmondás merül fel, akkor a harmadik felek webhelyeire/szolgáltatásaira vonatkozó általános feltételek lesznek irányadóak az adott webhelyekhez és szolgáltatásokhoz való hozzáférést, illetve a webhelyek és szolgáltatások használatát illetően.  Az Epson harmadik felek webhelyeire/szolgáltatásaira mutató hivatkozásokat tehet közzé a szoftvereken keresztül, viszont az ilyen jellegű hivatkozások nem minősülnek engedélynek, jóváhagyásnak, támogatásnak vagy partneri viszonynak az Epson részéről a webhelyekre/szolgáltatásokra, illetve azok tartalmára, tulajdonosaira vagy szolgáltatóira vonatkozóan.  Az Epson kizárólag hivatkozási célból és az Ön kényelme érdekében teszi közzé ezeket a hivatkozásokat.  Ennek megfelelően az Epson nem vállal semmiféle szavatosságot az ilyen jellegű webhelyekért és szolgáltatásokért, és nem biztosít semmiféle támogatást harmadik felek webhelyeihez és szolgáltatásaihoz.  Az Epson nem vizsgálta meg az ilyen jellegű webhelyeken és szolgáltatásokban található információkat, termékeket és szoftvereket, ezért nem vállal értük szavatosságot.  Ön elfogadja, hogy az Epson nem vállal felelősséget az ilyen webhelyek és szolgáltatások tartalmáért és működéséért, és Önnek kell megtennie a szükséges óvintézkedéseket annak érdekében, hogy az Ön által kiválasztott tartalmak vírusoktól, féregprogramoktól, trójai programoktól és egyéb romboló hatású elemektől mentesek legyenek.  Kizárólag Ön felelős annak meghatározásáért, hogy milyen mértékben használja az olyan webhelyeken és szolgáltatásokban elérhető tartalmakat, amelyekhez a szoftvereken keresztül tud hozzáférni hivatkozások segítségével.

(HA ÖN AZ EGYESÜLT ÁLLAMOKBAN ÉL, AKKOR AZ ITT KÖVETKEZŐ 19-23. SZAKASZ ÉRVÉNYES ÖNRE)

19.	Tintavásárlás.  Az Észak-Amerikában értékesített Epson nyomtatók egy része esetében előfordulhat, hogy a szoftverek megjelenítenek egy olyan opciót, amelynek segítségével tintát vásárolhat az Epson vállalattól.  Ha a vásárlás gombra kattint, a szoftverek megjelenítik a készülékén az Epson hardver patrontípusait és tintaszintjeit, és egyéb információkat biztosítanak a patronokról (pl. színek, elérhető patronméretek és a cserepatronok árai), amelyeket az interneten keresztül is megvásárolhat az Epsontól. 

20.	Letölthető frissítések.  Igény szerint a szoftverek frissítéseit is letöltheti az Epson egyik internetes oldaláról, ha ilyen frissítések rendelkezésre állnak.  Ha úgy dönt, hogy telepíti a szoftvereket, akkor az interneten keresztül történő bármilyen adatátvitel és adattovábbítás, illetve adatgyűjtés és adathasználat az Epson adott időben érvényes adatvédelmi szabályzata szerint fog történni, és a szoftverek telepítésével Ön elfogadja, hogy az adott időben érvényes adatvédelmi szabályzat fog vonatkozni az ilyen jellegű tevékenységekre.  

21.	Epson-fiókok és promóciós üzenetek.  Ezenkívül ha telepíti a szoftvereket, és regisztrálja az Epson hardvert az Epsonnál, és/vagy létrehoz egy fiókot az Epson Áruházhoz, és hozzájárul az ilyen jellegű adathasználathoz, akkor Ön elfogadja, hogy az Epson egyesítheti a szoftverek telepítésekor, az Epson hardver regisztrálásakor és/vagy az Epson Áruházhoz használható fiók létrehozásakor begyűjtött adatokat, amelyek személyes és személyazonosításra nem alkalmas adatokat egyaránt tartalmazhatnak, és az egyesített adatokat felhasználhatja arra, hogy az Epson által kínált promóciókról vagy szolgáltatásokról információkat küldjön Önnek.  Ha nem szeretné elküldeni az Epson hardverével kapcsolatos információkat, vagy nem szeretne promóciókkal és szolgáltatásokkal kapcsolatos információkat kapni, tetszés szerint letilthatja ezeket a funkciókat a Windows rendszerű készülékeken az illesztőprogram figyelési beállításokat tartalmazó szakaszában.  Mac rendszerű készülék használata esetén távolítsa el az Epson Customer Research Participation és a Low Ink Reminder szoftvereket, ha azt szeretné, hogy ezek a funkciók le legyenek tiltva.

22.	VITÁK, KÖTELEZŐ ÉRVÉNYŰ EGYÉNI VÁLASZTOTTBÍRÓSÁGI ELJÁRÁS, ILLETVE CSOPORTOS KERESETEK ÉS CSOPORTOS VÁLASZTOTTBÍRÓSÁGI ELJÁRÁSOK ALÓLI MENTESÜLÉS 

22.1	Viták.  A 22. szakasz feltételei érvényesek minden olyan vitás helyzetben, amely Ön és az Epson között esetlegesen felmerül. A „vita” vagy „vitás helyzet” kifejezések a törvények által megengedett legtágabb értelemben értendők, és minden olyan vitára, követelésre, ellentmondásra és intézkedésre kiterjednek Ön és az Epson között, amelyek a jelen megállapodást, a szoftvereket, az Epson hardvert vagy az Önt és az Epsont érintő bármilyen egyéb tranzakciót illetően felmerülnek, függetlenül attól, hogy erre szerződés, garancia, megtévesztés, csalás, károkozás, szándékos károkozás, rendelet, szabályozás, előírás keretében, illetve bármilyen egyéb jogi vagy méltányossági alapon kerül sor.  A „VITA” ÉS „VITÁS HELYZET” KIFEJEZÉSEK NEM FOGLALJÁK MAGUKBAN A SZELLEMI TULAJDONJOGGAL KAPCSOLATOS (IP) KÖVETELÉSEKET, konkrétan azokat a követeléseket vagy jogalapokat, amelyek (a) védjegyek megsértésével vagy hígításával, (b) szabadalombitorlással, (c) szerzői jog megsértésével vagy szerzői joggal való visszaéléssel, illetve (d) üzleti titok hűtlen kezelésével kapcsolatosak (a továbbiakban „Szellemi tulajdonjogi követelés”).  A22.6, szakasz ellenére Ön és az Epson abban is egyetértenek, hogy nem választottbírósági eljárás, hanem bírósági eljárás keretében lehet eldönteni, hogy egy adott követelés vagy jogalap szellemi tulajdonjoggal kapcsolatos követelésnek számít-e. 

22.2	Kötelező érvényű választottbíráskodás.  Ön és az Epson egyetértenek abban, hogy minden vitát és vitás helyzetet kötelező érvényű választottbírósági eljárás keretében kell elrendezni a jelen megállapodás szerint.  A VÁLASZTOTTBÍRÁSKODÁS AZT JELENTI, HOGY ÖN LEMOND A BÍRÓHOZ VAGY ESKÜDTBÍRÓSÁGHOZ VALÓ JOGÁRÓL EGY BÍRÓSÁGI ELJÁRÁSBAN, ÉS AZ ÖN FELLEBEZÉSI JOGALAPJA KORLÁTOZVA VAN.  A jelen megállapodás elrendeli, hogy a kötelező érvényű választottbírósági eljárást a JAMS nevű, nemzeti szinten elismert választott bíróságnak kell tárgyalnia a fogyasztókat érintő vitákra aktuálisan érvényes eljárási szabályzat szerint, de minden olyan szabály kizárásával, amely a választottbírósági eljárásokban megengedi az egyesítést vagy a csoportos kereseteket (az eljárással kapcsolatos részletekért lásd az alábbi 22.6. szakaszt).  Ön és az Epson tudomásul veszi és elfogadja, hogy (a) a jelen 22. szakasz értelmezésekor és érvényesítésekor a Szövetségi Választottbírósági Törvény (9 U.S.C. §1, et seq.) érvényes, (b) a jelen megállapodás figyelembe veszi az államok közötti kereskedelemben lebonyolított tranzakciókat, és (c) a jelen 22. szakasz a megállapodás megszűnése után is érvényben marad. 

22.3	Választottbírósági eljárás előtti lépések és értesítés.  Ön és az Epson egyetért abban, hogy egy választottbírósági eljárás iránti kérelem benyújtása előtt megpróbálják hatvan (60) napig nem hivatalos úton rendezni az esetlegesen felmerülő vitát.  Ha az Epson és Ön hatvan (60) napon belül nem jutnak megállapodásra a vita rendezését illetően, akkor Ön vagy az Epson választottbírósági eljárást kezdeményezhet. Az Epson vállalatnak szóló értesítést a következő címre kell elküldeni: Epson America, Inc., ATTN: Legal Department, 3840 Kilroy Airport Way, Long Beach, CA 90806 (a továbbiakban az „Epson címe”).  Az Önnek szóló értesítés arra a címre lesz elküldve, amely az Ön legutóbbi címeként szerepel az Epson nyilvántartásaiban.  Emiatt fontos, hogy időben értesítsen bennünket, amennyiben a címe megváltozik. Az esetleges változások bejelentéséhez írjon az EAILegal@ea.epson.com e-mail címre vagy az Epson fenti postai címére.  A vitás helyzetről szóló értesítésnek tartalmaznia kell a küldő nevét, címét, kapcsolattartási adatait, a vitát előidéző tényeket és a kért jogorvoslatot (a továbbiakban „Vitás helyzetről szóló értesítés”).  Az Epson és Ön egyetért abban, hogy a vitás helyzetről szóló értesítés kézhez vételét követően jóhiszeműen járnak el a vitás helyzet rendezése érdekében, mielőtt választottbírósági eljárást kezdeményeznének. 

22.4	Kis értékű követeléseket elbíráló bíróság.  Az előző rendelkezések ellenére Ön igény szerint egyéni keresetet nyújthat be az adott ország vagy önkormányzat kis értékű követeléseket elbíráló bíróságán, amennyiben a benyújtott kereset az adott bíróság hatáskörén belül van, és az elbírálás kizárólag az adott bíróságon van folyamatban. 

22.5	CSOPORTOS KERESETEK ÉS CSOPORTOS VÁLASZTOTTBÍRÓSÁGI ELJÁRÁSOK ALÓLI MENTESÜLÉS.  ÖN ÉS AZ EPSON ELFOGADJA, HOGY AZ EGYES FELEK KIZÁRÓLAG EGYÉNILEG KEZDEMÉNYEZHETIK A MÁSIK ELLEN A VITÁS HELYZETEK RENDEZÉSÉT, NEM PEDIG FELPERESKÉNT VAGY BÁRMILYEN CSOPORT TAGJAKÉNT VAGY KÉPVISELETI ELJÁRÁS KERETÉBEN, KORLÁTOZÁS NÉLKÜL IDEÉRTVE A SZÖVETSÉGI VAGY ÁLLAMI CSOPORTOS KERESETEKET ÉS CSOPORTOS VÁLASZTOTTBÍRÓSÁGI ELJÁRÁSOKAT. A CSOPORTOS PEREK, A CSOPORTRA KITERJEDŐ VÁLASZTOTTBÍRÓSÁGI ELJÁRÁSOK, A FŐÜGYÉSZ ÁLTAL ELBÍRÁLT PRIVÁT PEREK NEM ENGEDÉLYEZETTEK, EZENKÍVÜL AZOK AZ EGYÉB ELJÁRÁSOK SEM, AHOL VALAKI KÉPVISELŐI HATÁSKÖRBEN INTÉZKEDIK.  ENNEK MEGFELELŐEN A JELEN SZAKASZBAN FELVÁZOLT VÁLASZTOTTBÍRÓSÁGI ELJÁRÁSOK KERETÉBEN A VÁLASZTOTT BÍRÓ NEM EGYESÍTHETI ÉS NEM VONHATJA ÖSSZE EGYNÉL TÖBB FÉL KÖVETELÉSEIT AZ ÖSSZES ÉRINTETT FÉL ÍRÁSOS BELEEGYEZÉSE NÉLKÜL EGY VÁLASZTOTTBÍRÓSÁGI ELJÁRÁSSAL. 

22.6	Választottbírósági eljárás.   Ha Ön vagy az Epson választottbírósági eljárást kezdeményez, akkor a választottbírósági eljárásra a JAMS azon szabályai lesznek érvényesek, amelyek a választottbírósági eljárás kezdeményezésének idején hatályosak, kizárva minden olyan szabályt, amely megengedi a csoportos vagy képviseleti alapon történő választottbírósági eljárást (a továbbiakban „JAMS szabályok”) (a szabályok leírásáért látogasson el a http://www.jamsadr.com webhelyre, vagy hívja az 1-800-352-5267 telefonszámot), ezenkívül a jelen megállapodásban leírt szabályok is érvényesek.  Minden vitás helyzetet egyetlen semleges választott bírónak kell rendeznie, és mindkét félnek ésszerű lehetőséget kell biztosítani arra, hogy részt vegyen a választott bíró kiválasztásában.  A választott bíró köteles betartani a jelen megállapodás feltételeit.  Bármiféle szövetségi, állami vagy helyi bíróság vagy képviselet helyett a választott bíró rendelkezik kizárólagos hatáskörrel arra vonatkozóan, hogy rendezze a jelen megállapodás értelmezéséből, alkalmazásából, érvényesíthetőségéből és megkötéséből származó és ezekkel kapcsolatban felmerülő összes vitás helyzetet, minden olyan követelést is beleértve, amely szerint a jelen megállapodás bármely része vagy teljes egésze érvénytelen vagy érvényteleníthető.  A választott bíró széles körű felhatalmazása ellenére egy bíróság dönthet azon korlátozott kérdés felől, hogy egy adott követelés vagy jogalap szellemi tulajdonjogi követelés-e, amely ki van zárva a „vita” vagy „vitás helyzet” kifejezés definíciójából a fenti 22.1. szakasz szerint.  A választott bírónak jogában áll minden olyan jogorvoslatot megadni, amely rendelkezésre állhat egy bíróságon a törvények keretei között vagy méltányossági alapon.  A választott bíró ugyanolyan mértékű kártérítést ítélhet meg Önnek, mint egy bíróság, és megállapítási ítéletet vagy jogsértés megszüntetésére irányuló jogorvoslatot kizárólag a jogorvoslatot kereső egyén számára biztosíthat, és kizárólag abban a mértékben, amely az adott fél egyéni követelése által szavatolt jogorvoslat biztosításához szükséges.  Bizonyos esetekben a választottbírósági eljárás költségei meghaladhatják a bírósági eljárások költségeit, és előfordulhat, hogy a költségek megtérítésére vonatkozó jog korlátozottabb a választottbírósági eljárás során, mint a bíróságon.  A választott bíró döntése kötelező érvényű, és bármely megfelelő hatáskörrel rendelkező bíróságon ítéletként kezelendő. 

Ön igény szerint telefonon keresztül is részt vehet a választottbírósági tárgyaláson.  A nem telefonon keresztül lebonyolított választottbírósági eljárásokat az Ön döntése szerint a kaliforniai Orange County területén vagy egy olyan helyen kell lebonyolítani, amely az Ön állandó lakhelyétől az ésszerűség keretein belül könnyen megközelíthető.

a)	Választottbírósági eljárás kezdeményezése.  Ha Ön vagy az Epson úgy dönt, hogy egy vitás helyzetet választottbírósági eljárás útján próbál rendezni, akkor mindkét fél köteles elfogadni az eljárás alábbi menetét: 

(i)	Választottbírósági eljárás iránti kereset írása.  A keresetnek tartalmaznia kell a vitás helyzet leírását és az előterjesztett kártérítési igény mértékét.  A választottbírósági eljárás iránti kereset egy másolatát a következő címen tekintheti meg: http://www.jamsadr.com (a továbbiakban „Választottbírósági eljárás iránti kereset”). 

(ii)	Küldje el a választottbírósági eljárás iránti kereset három példányát és a megfelelő keresetbenyújtási díjat a következő címre: JAMS, 500 North State College Blvd., Suite 600 Orange, CA 92868, U.S.A.

(iii)	A választottbírósági eljárás iránti kérelemből egy példányt a másik félnek is küldjön el (a vitás helyzetekről szóló értesítésnél megadott címre), vagy rendelkezzen úgy, ahogy a felek egymás között megegyeztek. 

b)	Tárgyalás módja.  A választottbírósági eljárás során a megegyezési ajánlat összegét nem szabad felfedni a választott bíró előtt, amíg a választott bíró meg nem határozza azt az összeget, ha van ilyen, amelyre Ön vagy az Epson vállalat jogosult.  A választottbírósági eljárás során a vitás helyzethez kapcsolódó nem privilegizált információk felfedése és cseréje megengedett.

c)	A választottbírósági eljárás költségei.  Az Epson kifizeti vagy szükség esetén megtéríti Önnek a JAMS-nél benyújtott összes kereset és lefolytatott választottbírósági eljárás költségeit minden olyan választottbírósági eljárás esetében, amely a jelen megállapodás rendelkezései szerint (Ön vagy az Epson által) lett kezdeményezve. 

d)	Ön mint a költségek kedvezményezettje.  Ha egy vitás helyzetben Ön vagy az Epson 75 000 amerikai dollár vagy ennél kisebb összegű kártérítést igényel (az ügyvédi díjakat és költségeket leszámítva), és a választott bíró döntése olyan összeget eredményez Önnek, amely nagyobb, mint az Epson utolsó írásos vitarendezési ajánlata (ha van ilyen), akkor az Epson (i) kifizet Önnek 1000 amerikai dollárt vagy az odaítélt összeget, attól függően, hogy melyik a magasabb összeg; (ii) kifizeti Önnek az ésszerű ügyvédi díjak összegének kétszeresét, ha vannak ilyen díjak; és (iii) megtérít Önnek minden olyan költséget (az igazságügyi szakértői díjakat és költségeket is beleértve), amelyet az ügyvédje az ésszerűség keretein belül felszámít a vitás helyzet választottbírósági eljárás útján való kivizsgálásáért, előkészítéséért és lefolytatásáért.  A választott bírónak a jelen 22.6d). szakasz szerint kell meghatároznia az Epson által fizetendő díjak, költségek és kiadások összegét, kivéve, ha Ön és az Epson között másfajta megállapodás jött létre írásban.

e)	Ügyvédi díjak.  Az Epson nem kéri az ügyvédi díjak és költségek megtérítését azon választottbírósági eljárások esetében, amelyek a jelen megállapodás szerint hivatottak rendezni egy vitás helyzetet.  A fenti 22.6(d) szakaszban részletezett, ügyvédi díjakkal és költségekkel kapcsolatos joga nem korlátozza a hatályos törvények szerint érvényben lévő, ügyvédi díjakra és költségekre vonatkozó jogait; a fenti rendelkezés ellenére a választott bíró nem ítélheti meg kétszer az ügyvédi díjak és költségek összegének megtérítését. 

22.7	Kivülmaradás.  Ön igény szerint úgy dönthet, hogy kizárja magát a jelen megállapodásban leírt, végső, kötelező érvényű, egyéni választottbírósági eljárásból és a csoportos, illetve képviseleti eljárások alóli mentesülésből, ha a jelen megállapodás jóváhagyását (többek között a szoftverek megvásárlását, letöltését és telepítését, illetve az Epson hardverek, termékek és szolgáltatások egyéb engedélyezett használatát) követő harminc (30) napon belül írásos levelet küld az Epson címére. A levélnek tartalmaznia kell (i) az Ön nevét, (ii) a postai címét, és (iii) azt a kérését, hogy a jelen 22. szakaszban megadott, végső, kötelező érvényű, egyéni válaszottbírósági eljárásból és a csoportos, illetve képviseleti eljárások alóli mentesülésből ki szeretné zárni magát.  Amennyiben Ön úgy dönt, hogy a fentiek szerint kizárja magát az eljárásból, minden egyéb feltétel továbbra is érvényben marad, a bírósági eljárás előtti értesítési kötelezettséget is beleértve. 

22.8	A 22. szakasz módosításai.  A jelen megállapodásban lévő bármely ellenkező értelmű rendelkezés ellenére Ön és az Epson elfogadja, hogy ha az Epson a jövőben bármiféle módon módosítja a vitás helyzet rendezését célzó eljárást és a csoportos keresetek alóli mentesüléssel kapcsolatos rendelkezéseket (kivéve az Epson címének módosítását), akkor az Epson egyértelmű jóváhagyást fog kérni Öntől az adott módosítást illetően.  Ha Ön nem hagyja jóvá egyértelmű módon az adott módosítást, akkor Ön elfogadja, hogy az esetleges vitás helyzetet választottbírósági eljárás útján kell rendeznie a felek között a jelen 22. szakasz nyelve szerint (vagy a 22.7. szakasz rendelkezései szerint kell rendeznie a vitát, amennyiben a jelen megállapodás első elfogadásakor időben élt a kizárási lehetőségével).

22.9	Elválaszthatóság.  Ha a jelen 22. szakasz bármely rendelkezése alkalmazhatatlannak minősül, akkor az adott rendelkezést le kell választani a jelen megállapodás fennmaradó részéről, amely továbbra is teljesen hatályos és érvényes marad.  A fentiek nem érvényesek a csoportos vagy képviseleti eljárások elleni tiltásra, amelyről a 22.5. szakasz rendelkezik.  Ez azt jelenti, hogy ha a 22.5. szakasz alkalmazhatatlannak minősül, akkor a 22. szakasz teljes egésze (viszont csak és kizárólag az 22. szakasz) semmissé és érvénytelenné válik. 

23.	New Jersey lakosai számára.  A JELEN MEGÁLLAPODÁSBAN LÉVŐ BÁRMELY FELTÉTEL ELLENÉRE HA A 7. VAGY 8. SZAKASZBAN LÉVŐ RENDELKEZÉSEK BÁRMELYIKE NEW JERSEY TÖRVÉNYEI SZERINT ALKALMAZHATATLANNAK, ÉRVÉNYTELENNEK VAGY ÉRVÉNYESÍTHETETLENNEK MINŐSÜL, AKKOR BÁRMELY ILYEN JELLEGŰ RENDELKEZÉS NEM LESZ ÉRVÉNYES ÖNRE, VISZONT A JELEN MEGÁLLAPODÁS FENNMARADÓ RÉSZE TOVÁBBRA IS KÖTELEZŐ ÉRVÉNYŰ MARAD ÖNRE ÉS AZ EPSONRA NÉZVE.  A JELEN MEGÁLLAPODÁSBAN LÉVŐ BÁRMELY RENDELKEZÉS ELLENÉRE A MEGÁLLAPODÁSBAN SEMMI SEM TEKINTHETŐ ÚGY, ILLETVE SEMMI SEM MINŐSÜL VAGY MINŐSÍTHETŐ ANNAK, HOGY KORLÁTOZZA AZ ÖN BÁRMINEMŰ JOGÁT, AMELYET A FOGYASZTÓI SZERZŐDÉSEKRŐL, GARANCIÁRÓL ÉS KÖZLEMÉNYEKRŐL SZÓLÓ TÖRVÉNY BIZTOSÍT ÖNNEK.  

Jav. 2018. december
