SOFTVÉROVÁ LICENČNÁ ZMLUVA KONCOVÉHO POUŽÍVATEĽA EPSON

UPOZORNENIE PRE POUŽÍVATEĽA: PRED INŠTALÁCIOU ALEBO POUŽÍVANÍM TOHTO PRODUKTU SI POZORNE PREČÍTAJTE TÚTO ZMLUVU. AK SA NACHÁDZATE V SPOJENÝCH ŠTÁTOCH, VZŤAHUJÚ NA VÁS ČASTI 19 - 23 TOHTO DOKUMENTU. ČASŤ 22 OBSAHUJE ZÁVÄZNÉ ARBITRÁŽNE USTANOVENIE, KTORÉ OBMEDZUJE VAŠU MOŽNOSŤ POKÚŠAŤ SA O NÁPRAVU NA SÚDE PRED SUDCOM ALEBO POROTOU A PRI URČITÝCH SPOROCH VÁS ZBAVUJE PRÁVA PODIEĽAŤ SA NA SKUPINOVÝCH ŽALOBÁCH ALEBO ARBITRÁŽACH. PODĽA ČASTI 22.7 EXISTUJE MOŽNOSŤ „VLASTNÉHO ROZHODNUTIA O VYLÚČENÍ Z AKTIVITY“ PRE OSOBY, KTORÉ SI ŽELAJÚ BYŤ VYLÚČENÉ Z ARBITRÁŽE A SKUPINOVÉHO ZRIEKNUTIA SA PRÁV.

Toto je právna zmluva („Zmluva“) medzi vami (fyzická alebo právnická osoba, ďalej len „vy“) a spoločnosťou Seiko Epson Corporation (vrátane jej pridružených spoločností, „Epson“) pre priložené softvérové programy vrátane akýchkoľvek súvisiacich dokumentov, firmvéru alebo aktualizácií (spoločne ďalej len „Softvér“). Softvér poskytuje spoločnosť Epson a jej dodávatelia na použitie len so zodpovedajúcim počítačovým periférnym produktom značky Epson (ďalej len „Hardvér Epson“). PRED INŠTALÁCIOU, KOPÍROVANÍM ALEBO INÝM POUŽÍVANÍM SOFTVÉRU SI MUSÍTE PREČÍTAŤ PODMIENKY TEJTO ZMLUVY VRÁTANE ZÁSAD OCHRANY OSOBNÝCH ÚDAJOV SPOLOČNOSTI EPSON uvedených v Časti 17.  Ak súhlasite, kliknite na tlačidlo Súhlasím („PRIJAŤ“, „OK“ alebo akékoľvek podobné vyjadrenie súhlasu) nižšie.  Ak nesúhlasíte s podmienkami tejto Zmluvy, kliknite na tlačidlo Nesúhlasím („UKONČIŤ“, „Zrušiť“ alebo akékoľvek podobné vyjadrenie nesúhlasu) a vráťte Softvér spolu s obalom a príslušnými materiálmi spoločnosti Epson alebo na miesto nákupu pre plné preplatenie.

1.	Udelenie licencie.  Spoločnosť Epson vám udeľuje obmedzenú nevýhradnú licenciu na (i) sťahovanie, inštaláciu a používanie Softvéru na osobné a interné obchodné použitie na pevných diskoch alebo iných počítačových ukladacích zariadeniach alebo v prípade softvérovej aplikácie (tiež označovanej ako „Softvér“) na smartfóne, tablete alebo inom mobilnom zariadení (spoločne „Zariadenie“) za predpokladu, že sa Softvér používa (i) len v jednom mieste (napríklad v domácnosti alebo v kancelárii, alebo mieste podnikania) alebo v prípade mobilného zariadenia v zariadení, ktoré vlastníte alebo inak ovládate a (ii) to len v spojení s Hardvérom Epson, ktorý vlastníte.  Iným používateľom Hardvéru Epson pripojenému k vašej sieti môžete povoliť používať Softvér za predpokladu, že zabezpečíte, aby používatelia používali Softvér iba v súlade s touto Zmluvou.  Súhlasíte s tým, že zodpovedáte za zbavenie spoločnosti Epson zodpovednosti za škody vzniknuté v dôsledku používania takýmito používateľmi. V prípade potreby môžete vytvoriť záložné kópie Softvéru za predpokladu, že záloha sa použije iba na podporu používania Hardvéru Epson. 

2.	Inovácie a aktualizácie.  Ak získate inováciu, aktualizovanú verziu, upravenú verziu alebo doplnky k alebo pre Softvér od spoločnosti Epson, inovácia, aktualizovaná verzia, upravená verzia alebo doplnok sa zahrnú do definovaného pojmu Softvér budú regulované touto Zmluvou.  Beriete na vedomie, že spoločnosť Epson nemá žiadnu povinnosť poskytovať Aktualizácie Softvéru (ako sú definované nižšie v tejto Časti 2). Spoločnosť Epson však môže z času na čas vydávať aktualizované verzie Softvéru a Softvér sa môže automaticky pripájať k serverom Epson alebo serverom tretích strán cez internet, aby skontroloval dostupné aktualizácie Softvéru, ako sú opravy chýb, opravy, inovácie, doplnkové alebo vylepšené funkcie, doplnky a nové verzie (súhrnne „Aktualizácie“) a môžu buď (a) automaticky elektronicky aktualizovať verziu Softvéru, ktorý používate na svojom osobnom zariadení alebo (b) poskytnúť možnosť ručne stiahnuť príslušné Aktualizácie.  Ak ste nainštalovali program EPSON Software Updater a nechcete, aby spoločnosť Epson mohla skontrolovať dostupné aktualizácie Softvéru, môžete túto funkciu deaktivovať odinštalovaním programu EPSON Software Updater.  Inštaláciou Softvéru a neaktivovaním akejkoľvek automatizovanej kontroly Aktualizácií, keď je to možné, týmto súhlasíte s tým, že budete automaticky požadovať a prijímať Aktualizácie od spoločnosti Epson alebo serverov tretích strán a že podmienky tejto Zmluvy sa budú vzťahovať na všetky tieto Aktualizácie. 

3.	Ďalšie práva a obmedzenia.  Súhlasíte s tým, že nebudete upravovať, prispôsobovať ani prekladať Softvér a ďalej súhlasíte, že sa nebudete pokúšať o spätné dešifrovanie, dekompilovanie, rozloženie ani sa iným spôsobom nepokúsite odhaliť zdrojový kód Softvéru.  Softvér nesmiete prenajímať, poskytovať na lízing, distribuovať, požičiavať tretím stranám ani nesmiete Softvér začleňovať do produktu alebo služby generujúcej výnosy.  Môžete však preniesť všetky svoje práva na používanie Softvéru na inú osobu alebo právnickú osobu za predpokladu, že príjemca tiež súhlasí s podmienkami tejto Zmluvy a že na túto osobu alebo subjekt prenesiete Softvér vrátane všetkých kópií, aktualizácií a predchádzajúcich verzií, a Hardvéru Epson.  Softvér má udelenú licenciu ako jeden celok a jeho čiastkové programy sa nesmú oddeľovať na iné použitie.  Ďalej súhlasíte s tým, že nebudete Softvér umiestňovať v zdieľanom prostredí, ktoré je prístupné prostredníctvom verejnej siete, ako napríklad internet, alebo inak prístupné ďalším osobám mimo jediného umiestnenia uvedeného v Časti 1 vyššie.

4.	Vlastníctvo.  Vlastníctvo, vlastnícke práva a práva duševného vlastníctva v a na Softvér zostávajú spoločnosti Epson alebo jej poskytovateľom licencií a dodávateľom.  Softvér je chránený Zákonom Spojených štátov o autorských právach, zákonmi o autorských právach Japonska a medzinárodnými zmluvami o autorských právach, ako aj inými zákonmi a zmluvami o duševnom vlastníctve.  Neexistuje žiadny prevod práva ani vlastníctva Softvéru a táto Licencia sa nesmie interpretovať ako predaj akýchkoľvek práv v Softvéri.  Súhlasíte s tým, že neodstránite ani nezmeníte žiadne autorské práva, ochrannú známku, registrovanú značku a iné vlastnícke informácie na žiadnej z kópií Softvéru.  Spoločnosť Epson a/alebo jej poskytovatelia licencií a dodávatelia si vyhradzujú všetky neudelené práva.  Softvér môže obsahovať aj obrázky, ilustrácie, návrhy a fotografie („Materiály“) a autorské práva k týmto materiálom patria spoločnosti Epson a/alebo jej poskytovateľom licencií a dodávateľom, sú chránené štátnymi a/alebo medzinárodnými zákonmi, dohovormi a zmluvami o duševnom vlastníctve.  Pre zrozumiteľnosť (1) Materiály sa použijú len na nekomerčné účely, (2) Materiály sa editujú, upravujú a kopírujú iba spôsobom určeným Softvérom a (3) môžete používať Materiály iba na zákonné osobné použitie, domáce použitie alebo iné zákonom povolené použitie. 

5.	S otvoreným zdrojovým kódom a iné komponenty tretích strán. Bez ohľadu na vyššie uvedené udelenie licencie uznávate, že určité komponenty Softvéru môžu byť kryté licenciami tretích strán vrátane takzvaných softvérových licencií S otvoreným zdrojovým kódom, čo znamená akékoľvek softvérové licencie schválené iniciatívou Open Source Initiative ako licencie s otvoreným zdrojovým kódom alebo akékoľvek v podstate podobné licencie vrátane, ale bez obmedzenia, akejkoľvek licencie, ktorá ako podmienka distribúcie softvéru licencovaného na základe takejto licencie vyžaduje, aby distribútor sprístupnil softvér vo formáte zdrojového kódu (takéto komponenty tretích strán, „Komponenty tretích strán“).  Zoznam komponentov tretích strán a súvisiace podmienky licencií (podľa potreby) pre konkrétne verzie Softvéru sú uvedené na konci tejto zmluvy, príslušnej príručky používateľa/CD alebo na licenčných informáciách zobrazených v Zariadení/v Softvéri.  V rozsahu vyžadovanom licenciami týkajúcimi sa Komponentov tretích strán sa podmienky týchto licencií budú uplatňovať namiesto podmienok tejto Zmluvy.  V rozsahu, v akom podmienky licencií platných pre Komponenty tretích strán zakazujú akékoľvek obmedzenia v tejto Zmluve vzhľadom na takéto Komponenty tretích strán, sa takéto obmedzenia nevzťahujú na takýto Komponent tretej strany.

6.	Viac verzií Softvéru.  Softvér môžete dostať alebo získať vo viac ako jednej verzii (napr. pre rôzne operačné prostredia, dve alebo viac verzií jazykového prekladu, stiahnuté zo servera Epson alebo na disku CD-ROM), bez ohľadu na typ alebo počet kópií však stále môžete používať iba médium alebo verziu zodpovedajúcu licencii udelenej v Časti 1 vyššie.

7.	Odmietnutie záruky a nápravných opatrení.  Ak ste získali Softvér prostredníctvom média od spoločnosti Epson alebo predajcu, spoločnosť Epson zaručuje, že médiá, na ktorých je nahratý Softvér, budú pri bežnom používaní bez porúch spracovania a materiálu po dobu 90 dní od dátumu doručenia.  Ak sa médium vráti spoločnosti Epson alebo predajcovi, od ktorého sa médium získalo, do 90 dní od dátumu doručenia a ak spoločnosť Epson zistí, že médium je poškodené a za predpokladu, že médium nebolo nesprávne použité, zneužité, nesprávne aplikované alebo použité v chybnom zariadení, spoločnosť Epson nahradí médium po vrátení softvéru spoločnosti Epson vrátane všetkých kópií akýchkoľvek jej častí.  Uznávate a súhlasíte s tým, že používanie Softvéru je na vaše vlastné riziko.  SOFTVÉR SA POSKYTUJE „TAK AKO JE“ A BEZ AKEJKOĽVEK ZÁRUKY AKÉHOKOĽVEK DRUHU.  SPOLOSČNOSŤ EPSON A JEJ DODÁVATELIA NEZARUČUJÚ A NEMÔŽU ZARUČIŤ VÝKON ALEBO VÝSLEDKY, KTORÉ MÔŽETE ZÍSKAŤ S POUŽITÍM SOFTVÉRU.  Spoločnosť Epson nezaručuje, že prevádzka Softvéru bude neprerušovaná, bezchybná, bez vírusov alebo iných škodlivých komponentov alebo nechránených miest, alebo že funkcie Softvéru budú vyhovovať vašim potrebám alebo požiadavkám. Jediná a výlučná zodpovednosť spoločnosti Epson a výhradné nápravné opatrenie v prípade plnenia záruky budú obmedzené buď na základe voľby spoločnosti Epson, výmenou médií pre Softvér alebo vrátením peňazí po vrátení Softvéru a Hardvéru Epson.  Akýkoľvek náhradný Softvér bude krytý zárukou po zvyšok pôvodnej záručnej lehoty alebo tridsať (30) dní, podľa toho, čo je dlhšie.  Ak vyššie uvedené nápravné opatrenie zlyhá z akéhokoľvek dôvodu, celá zodpovednosť spoločnosti Epson za plnenie záruky bude obmedzená na vrátenie ceny zaplatenej za Hardvér Epson.  Spoločnosť Epson nezodpovedá za oneskorenia výkonu alebo za nulový výkon z dôvodov príčin, ktoré sú mimo jej opodstatnenej kontroly.  Táto obmedzená záruka stráca platnosť, ak zlyhanie Softvéru vzniklo v dôsledku nehody, zneužitia alebo nesprávneho použitia.  UVEDENÉ OBMEDZENÉ ZÁRUKY A NÁPRAVNÉ OPATRENIA SÚ VÝLUČNÉ A NAHRÁDZAJÚ VŠETKY OSTATNÉ. SPOLOČNOSŤ EPSON ODMIETA VŠETKY OSTATNÉ ZÁRUKY, ČI UŽ VÝSLOVNÉ ALEBO IMPLIKOVANÉ, VRÁTANE A BEZ OBMEDZENIA VŠETKÝCH ZÁRUK NEPORUŠENOSTI, OBCHODOVATEĽNOSTI A VHODNOSTI NA KONKRÉTNY ÚČEL.  NIEKTORÉ ŠTÁTY ALEBO JURISDIKCIE VŠAK NEPOVOĽUJÚ VYLÚČENIE ANI OBMEDZENIA PREDPOKLADANÝCH ZÁRUK A V TÝCHTO ŠTÁTOCH SA VYŠŠIE UVEDENÉ OBMEDZENIE NA VÁS NEMUSÍ VZŤAHOVAŤ.

8.	Obmedzenie zodpovednosti.  V MAXIMÁLNOM ROZSAHU POVOLENOM PRÍSLUŠNÝMI ZÁKONMI NEBUDÚ SPOLOČNOSŤ EPSON ANI JEJ DODÁVATELIA V ŽIADNOM PRÍPADE ZODPOVEDNÍ ZA ŽIADNE ŠKODY, ALEBO PRÍPADNÉ PRIAME, NEPRIAME, ZVLÁŠTNE, NÁHODNÉ ALEBO NÁSLEDNÉ ŠKODY, ČI UŽ VZNIKNUTÉ NA ZÁKLADE ZMLUVY, ÚMYSELNÉHO PORUŠENIA PRÁVA (VRÁTANE NEDBANLIVOSTI), ABSOLÚTNEJ ZODPOVEDNOSTI, UVEDENIA DO OMYLU ALEBO INAK, VRÁTANE A BEZ OBMEDZENIA ŠKÔD ZA STRATU OBCHODNÉHO ZISKU, PRERUŠENIE PODNIKANIA, STRATU OBCHODNÝCH INFORMÁCIÍ ALEBO OSTATNÝCH PEŇAŽNÝCH STRÁT, KTORÉ VYPLÝVAJÚ Z POUŽITIA ALEBO NEMOŽNOSTI POUŽÍVAŤ SOFTVÉR ALEBO VYPLÝVAJÚC Z TEJTO DOHODY, A TO AJ V PRÍPADE, ŽE SPOLOČNOSŤ EPSON ALEBO JEJ ZÁSTUPCA BOLI UPOZORNENÍ NA MOŽNOSŤ TAKÝCHTO ŠKÔD.  NIEKTORÉ ŠTÁTY NEPOVOĽUJÚ VYLÚČENIE ANI OBMEDZENIA ŠKÔD PRI URČITÝCH KONANIACH A V TÝCHTO ŠTÁTOCH NEMUSÍ VYŠŠIE UVEDENÉ OBMEDZENIE PLATIŤ.  

9.	Získanie Softvéru Vládou Spojených štátov.  Táto Časť sa vzťahuje na všetky prípady získania Softvéru Vládou Spojených štátov (Vláda) alebo pre ňu akýmkoľvek hlavným dodávateľom alebo subdodávateľom (na akomkoľvek stupni) v rámci akejkoľvek zmluvy, grantu, skupinovej zmluvy alebo „inej transakcie“ („OT“ - other transaction) alebo inej činnosti spojenej s Vládou.  Prijatím doručenia Softvéru súhlasí Vláda, akýkoľvek hlavný dodávateľ a ktorýkoľvek subdodávateľ s tým, že sa Softvér označuje ako „komerčný“ počítačový softvér v zmysle FAR Časť 12, odsek (b) FAR Hlava 27.405 alebo DFARS Hlava 227.7202, podľa toho, čo je aplikovateľné, a že na doručenie tohto Softvéru Vláde sa nevzťahuje žiadna iná regulácia ani ustanovenie FAR alebo DFARS o dátových právach.  Podmienky tejto Zmluvy teda upravujú používanie a zverejňovanie Softvéru Vládou (a hlavným dodávateľom a subdodávateľom) a nahrádzajú akékoľvek protichodné podmienky kontraktu, grantu, skupinovej zmluvy, OT (inej transakcie) alebo inej činnosti podľa ktorej sa Softvér doručuje Vláde.  Ak tento Softvér nesplní potreby vlády, ak táto Zmluva nie je v súlade s federálnym zákonom alebo ak sa vyššie uvedené ustanovenia FAR a DFARS neuplatňujú, vláda súhlasí s vrátením nepoužitého Softvéru spoločnosti Epson.

10.	Obmedzenie exportu.  Súhlasíte s tým, že Softvér nebude odoslaný, prenesený ani exportovaný do žiadnej krajiny ani použitý akýmkoľvek spôsobom zakázaným Zákonom Spojených štátov o správe vývozu alebo inými zákonmi, obmedzeniami alebo predpismi o exporte. 

11.	Celá Zmluva.  Táto Zmluva je celou zmluvou medzi stranami týkajúca sa Softvéru a nahrádza akúkoľvek nákupnú objednávku, komunikáciu, reklamu alebo zastúpenie týkajúce sa Softvéru.  

12.	Záväzná zmluva, Nadobúdatelia.  Táto Zmluva je záväzná a platná pre všetky zúčastnené strany a ich príslušných nástupcov, nadobúdateľov a zákonných zástupcov.  

13.	Oddeliteľnosť, Úpravy.  Ak sa niektoré ustanovenie v tomto dokumente nachádza ako neplatné alebo nevykonateľné súdom príslušnej jurisdikcie (podľa Časti 22.8 a 22.9, ak sa nachádzate v Spojených štátoch), nebude to mať vplyv na platnosť zostatku zmluvy, ktorá zostane platná a vykonateľná podľa jej podmienok.  Túto Zmluvu možno upravovať iba písomne s podpisom oprávneného zástupcu spoločnosti Epson.  

14.	Náhrada škody.  Súhlasíte s tým, že odškodníte, necháte bez poškodenia a na žiadosť spoločnosti Epson budete brániť spoločnosť Epson a jej riaditeľov, úradníkov, akcionárov, zamestnancov a agentov pred a proti všetkým stratám, záväzkom, škodám, nákladom, výdavkom (vrátane odôvodnených poplatkov za právne zastupovanie), civilným žalobám, žalobám a nárokom vyplývajúcich z (i) akéhokoľvek porušenia ktorejkoľvek z vašich povinností uvedených v tejto Zmluve alebo (ii) akéhokoľvek použitia Softvéru alebo Hardvéru Epson.  Ak vás spoločnosť Epson požiada, aby ste zabezpečili obhajobu voči akejkoľvek takejto civilnej žalobe, žalobe alebo nároku, spoločnosť Epson bude mať na vlastné náklady právo zúčastniť sa na tejto obhajobe s advokátom podľa vlastného výberu.  Nebudete urovnávať žiadne nároky tretích strán, pre ktoré je spoločnosť Epson oprávnená nahradiť škody bez predchádzajúceho písomného súhlasu spoločnosti Epson.

15.	Ukončenie platnosti Zmluvy.  Bez toho, aby boli poškodené akékoľvek iné práva spoločnosti Epson, vaše licenčné práva podľa Časti 1 vyššie a vaše záručné práva podľa Časti 7 vyššie automaticky skončia, ak nebudete plniť túto Zmluvu.  Po strate týchto práv súhlasíte s tým, že Softvér a všetky jeho kópie budú okamžite zničené.

16.	Spôsobilosť a zmluvná právomoc.  Vyhlasujete, že ste plnoletý v štáte alebo jurisdikcii svojho bydliska a že máte všetku potrebnú právomoc na uzatvorenie tejto Zmluvy vrátane prípadného oprávnenia vášho zamestnávateľa na uzavretie tejto Zmluvy.

17.	Ochrana súkromia, spracovanie informácií.  Softvér môže mať schopnosť pripojiť sa cez internet na účel prenosu údajov do a z vášho zariadenia.  Napríklad, ak Softvér nainštalujete, môže spôsobiť, že vaše zariadenie bude odosielať informácie o vašom Hardvéri Epson, ako sú číslo modelu a sériové číslo, identifikátor krajiny, kód jazyka, informácie o operačnom systéme a používaní Hardvéru Epson na internetovú stránku spoločnosti Epson, čo môže viesť k vráteniu propagačných alebo servisných informácií na zobrazenie do vášho zariadenia.  Každé spracovanie informácií poskytovaných prostredníctvom softvéru musí byť v súlade s platnými zákonmi na ochranu údajov a so Zásadami ochrany osobných údajov spoločnosti Epson, ktoré sa nachádzajú na adrese https://global.epson.com/privacy/area_select_confirm_eula.html.  V rozsahu povolenom platnými zákonmi, súhlasom s podmienkami tejto Zmluvy a inštaláciou Softvéru súhlasíte so spracovaním a ukladaním vašich informácií v krajine vášho bydliska a/alebo mimo nej.  Ak sú v Softvéri zapísané konkrétne zásady ochrany osobných údajov a/alebo sa zobrazujú pri používaní Softvéru (napríklad v prípade niektorých softvérových aplikácií), takéto osobitné Zásady ochrany osobných údajov majú prednosť pred vyššie uvedenými Zásadami ochrany osobných údajov spoločnosti Epson.

18.	Webové stránky tretích strán.  Prostredníctvom hypertextu alebo iných počítačových odkazov môžete zo Softvéru získať prístup k webovým stránkam a využívať určité služby, ktoré nie sú prevádzkované spoločnosťou Epson, ale sú riadené tretími stranami.  Beriete na vedomie a súhlasíte s tým, že spoločnosť Epson nezodpovedá za takéto stránky ani služby tretích strán vrátane ich presnosti, úplnosti, aktuálnosti, platnosti, dodržiavania autorských práv, zákonnosti, slušnosti, kvality alebo akéhokoľvek iného aspektu.  Tieto webové stránky/služby tretích strán podliehajú rôznym zmluvným podmienkam a pri navštevovaní a používaní webových stránok/služieb tretích strán budete právne viazaní zmluvnými podmienkami týchto webových stránok/služieb.  Ak dôjde k rozporu medzi touto zmluvou a podmienkami webových stránok/služieb tretích strán, podmienky webových stránok/služieb tretích strán sa budú riadiť s ohľadom na váš prístup k týmto webovým stránkam/službám a ich používanie.  Hoci môže spoločnosť Epson poskytnúť odkaz na webovú stránku/službu tretej strany zo Softvéru, takýto odkaz nie je povolenie, schválenie, sponzorstvo ani pridruženie spoločnosti Epson k takejto webovej stránke/službám, jej obsahu, jej vlastníkom alebo poskytovateľom.  Spoločnosť Epson poskytuje takéto odkazy len pre vašu referencie a pohodlie.  Spoločnosť Epson preto neposkytuje žiadne vyjadrenie týkajúce sa takýchto webových stránok/služieb a neposkytuje žiadnu podporu týkajúcu sa takýchto stránok alebo služieb tretích strán.  Spoločnosť Epson netestovala žiadne informácie, produkty ani softvér, ktoré sa nachádzajú na takýchto webových stránkach/v službách, a preto nemôže robiť žiadne vyhlásenia týkajúce sa týchto informácií.  Súhlasíte s tým, že spoločnosť Epson nezodpovedá za obsah ani prevádzku takýchto webových stránok a služieb a je na vás, aby ste sa uistili, že bez ohľadu na to, čo vyberiete, neobsahuje prvky, ako sú vírusy, červy, trójske kone a iné prvky deštruktívnej povahy.  Za určenie rozsahu, v akom môžete používať ľubovoľný obsah na ľubovoľných iných webových stránkach/v službách, na ktoré prejdete odkazom z tohto Softvéru, ste výlučne zodpovedný.

(AK SA NACHÁDZATE V SPOJENÝCH ŠTÁTOCH, VZŤAHUJÚ NA VÁS NASLEDUJÚCE ČASTI 19 - 23)

19.	Nákupy atramentu.  Pri určitých tlačiarňach spoločnosti Epson predávaných v Severnej Amerike môže Softvér zobrazovať aj možnosť zakúpenia atramentu od spoločnosti Epson.  Ak kliknete na tlačidlo Kúpiť, Softvér spôsobí, že vaše zariadenie zobrazí typy kaziet a hladiny atramentov Hardvéru Epson a poskytne ďalšie informácie o kazetách, ako sú farby, dostupné veľkosti kaziet a ceny náhradných atramentových kaziet, ktoré môžete zakúpiť online od spoločnosti Epson. 

20.	Stiahnuteľné aktualizácie.  Tiež môžete mať možnosť stiahnuť aktualizácie alebo inovácie softvéru z internetovej stránky spoločnosti Epson, ak sú takéto aktualizácie alebo inovácie k dispozícii.  Ak súhlasíte s inštaláciou Softvéru, akékoľvek prenosy na internet alebo z neho a zhromažďovanie a používanie údajov budú v súlade s aktuálnymi Zásadami ochrany osobných údajov spoločnosti Epson a inštaláciou Softvéru súhlasíte s tým, že v danom čase aktuálne Zásady ochrany osobných údajov budú riadiť takéto činnosti.  

21.	Kontá Epson a propagačné správy.  Okrem toho, ak nainštalujete Softvér a zaregistrujete Hardvér Epson u spoločnosti Epson a/alebo vytvoríte konto v obchode Epson Store a za predpokladu, že budete súhlasiť s takýmto použitím, súhlasíte s tým, že spoločnosť Epson môže zlúčiť údaje zhromaždené v súvislosti s inštaláciou Softvéru, registráciou Hardvéru Epson a/alebo vytvorením konta v Epson Store, pozostávajúce z osobných informácií a informácií, na základe ktorých vás nemožno identifikovať, a používať tieto zlúčené údaje na odosielanie propagačných alebo servisných informácií od spoločnosti Epson.  Ak si neželáte odosielať informácie o Hardvéri Epson alebo prijímať propagačné alebo servisné informácie, budete môcť tieto funkcie vypnúť v systéme Windows prostredníctvom časti Preferencie monitorovania v ovládači.  V operačnom systéme Mac môžete tieto funkcie deaktivovať odinštalovaním softvérov Epson Customer Research Participation a Low Ink Reminder.

22.	SPORY, VZŤAHUJÚCE SA NA JEDNOTLIVÉ ARBITRÁŽE A ZRIEKNUTIE SA SKUPINOVÝCH ŽALÔB ALEBO ARBITRÁŽÍ 

22.1	Spory.  Termíny v tejto Časti 22 sa vzťahujú na všetky Spory medzi vami a spoločnosťou Epson. Termín „Spor“ má mať najširší význam, ktorý je podľa zákona prípustný a zahŕňa akýkoľvek spor, nárok, kontroverziu alebo akciu medzi vami a spoločnosťou Epson, ktoré vyplývajú z tejto Zmluvy, Softvéru, Hardvéru Epson alebo inej transakcie zahŕňajúcej vás a spoločnosť Epson, či už v zmluve, záruke, uvedení do omylu, podvode, porušení práva, úmyselnom porušení práva, nariadenia, predpisu, vyhlášky alebo v inom právnom alebo rozširujúcom východisku.  „SPOR“ NEZAHŔŇA NÁROKY NA DUŠEVNÉ VLASTNÍCTVO alebo konkrétnejšie nárok alebo predmet žaloby z dôvodu (a) porušenia alebo oslabenia ochrannej známky, (b) porušenia patentu, (c) porušenia alebo zneužitia autorských práv alebo (d) zneužitia obchodného tajomstva („Nárok na duševné vlastníctvo“).  Vy a spoločnosť Epson súhlasíte bez ohľadu na Časť 22.6, že súd, nie arbiter, môže rozhodnúť, či nárok alebo predmet žaloby existuje z dôvodu Nároku na duševné vlastníctvo. 

22.2	Záväzná arbitráž.  Vy a spoločnosť Epson súhlasíte s tým, že sa všetky spory budú riešiť záväznou arbitrážou podľa tejto Zmluvy.  ARBITRÁŽ ZNAMENÁ, ŽE SA ZRIEKATE SVOJHO PRÁVA NA SUDCU ALEBO POROTU V SÚDNOM PROCESE A VAŠE DÔVODY NA ODVOLANIE BUDÚ OBMEDZENÉ.  V súlade s touto Zmluvou bude záväzná arbitráž spravovaná orgánom JAMS, štátne uznávaným arbitrážnym orgánom podľa jeho postupových stanov, ktoré budú v platnosti v prípade sporov súvisiacich so spotrebiteľmi s výnimkou akýchkoľvek pravidiel, ktoré umožňujú zlúčenie alebo skupinové žaloby pri arbitráži (viac podrobností o posupte nájdete v Časti 22.6 nižšie).  Vy a spoločnosť Epson rozumiete a súhlasíte s tým, že (a) Federálny arbitrážny zákon (9 U.S.C. §1 a nasl.) upravuje výklad a presadzovanie tejto Časti 22, (b) táto Zmluva spomína transakciu v medzištátnom obchode a (c) táto Časť 22 pretrvá v prípade ukončenia platnosti tejto Zmluvy. 

22.3	Kroky a oznámenie pred arbitrážou.  Pred podaním žiadosti o arbitráž súhlasíte vy a spoločnosť Epson so šesťdesiatimi (60) dňami na neformálne vyriešenie sporu.  Ak spoločnosť Epson a vy nedospejete k dohode o vyriešení sporu počas šesťdesiatich (60) dní, vy alebo spoločnosť Epson môžete začať arbitráž. Oznámenie spoločnosti Epson musí byť adresované: Epson America, Inc., ATTN: Legal Department, 3840 Kilroy Airport Way, Long Beach, CA 90806 („Adresa Epson“).  Oznámenie o spore odosielané vám bude odoslané na poslednú adresu, ktorú má spoločnosť Epson v záznamoch o vás.  Z tohto dôvodu je dôležité nám oznámiť, ak sa vaša adresa zmení prostredníctvom e-mailu na adresu EAILegal@ea.epson.com alebo napísaním na Adresu Epson uvedenú vyššie.  Oznámenie o spore musí obsahovať meno, adresu a kontaktné údaje odosielateľa, skutočnosti vedúce k vzniku sporu a požadovanú nápravu (ďalej len „Oznámenie o spore“).  Po prijatí Oznámenia o spore spoločnosť Epson a vy súhlasíte s tým, že budete konať v dobrej viere so snahou vyriešiť spor pred začatím arbitráže. 

22.4	Súd pre drobné spory.  Bez ohľadu na vyššie uvedené môžete podať individuálnu žalobu na súde pre drobné spory vo vašom štáte alebo obci, ak je žaloba v kompetencii tohto súdu a prebieha iba na tomto súde. 

22.5	ZRIEKNUTIE SA SKUPINOVÝCH ŽALÔB ALEBO ARBITRÁŽÍ.  VY A SPOLOČNOSŤ EPSON SÚHLASÍTE, ŽE KAŽDÁ STRANA MÔŽE ZAČAŤ SPOR PROTI DRUHEJ STRANE LEN V RÁMCI INDIVIDUÁLNEJ SPÔSOBILOSTI A NIE AKO ŽALUJÚCA STRANA ALEBO ČLEN SKUPINY V AKOMKOĽVEK SKUPINOVOM ALEBO ZASTUPITEĽSKOM PROCESE VRÁTANE A BEZ OBMEDZENIA FEDERÁLNYCH ALEBO ŠTÁTNYCH SKUPINOVÝCH ŽALÔB ALEBO ARBITRÁŽÍ. SÚDNE PROCESY SKUPINOVÝCH ŽALÔB, ARBITRÁŽE V ROZSAHU SKUPINY, ŽALOBY SO VŠEOBECNÝM OBČIANSKYM SPLNOMOCNENCOM A AKÝKOĽVEK INÝ PROCES, V KTOROM NIEKTO KONÁ V ZASTUPITEĽSKEJ SPÔSOBILOSTI NIE SÚ POVOLENÉ.  Z TOHO VYPLÝVA, ŽE V ARBITRÁŽNYCH PROCESOCH VYSVETLENÝCH V TEJTO ČASTI NESMIE ARBITER KOMBINOVAŤ ANI ZJEDNOTIŤ NÁROKY VIAC NEŽ JEDNEJ STRANY BEZ PÍSOMNÉHO SÚHLASU VŠETKÝCH STRÁN DOTKNUTÝCH ARBITRÁŽNYM PROCESOM. 

22.6	Arbitrážny proces.   Ak vy alebo spoločnosť Epson začnete arbitráž, arbitráž sa bude riadiť pravidlami JAMS platnými v čase zaregistrovania arbitráže s výnimkou akýchkoľvek pravidiel, ktoré umožňujú arbitráž na skupinovom alebo zastupiteľskom základe („Pravidlá JAMS“), ktoré sú dostupné na http://www.jamsadr.com alebo po zatelefonovaní na 1-800-352-5267 a podľa pravidiel stanovených v tejto Zmluve.  Všetky spory musia byť riešené jedným neutrálnym arbitrom a obidve strany musia mať náležitú príležitosť zúčastniť sa výberu arbitra.  Arbiter viazaný podmienkami tejto Zmluvy.  Arbiter, a nie ktorýkoľvek federálny, štátny alebo miestny súd ani agentúra, má výlučnú právomoc riešiť všetky spory vyplývajúce alebo týkajúce sa interpretácie, použiteľnosti, vymáhateľnosti alebo vytvorenia tejto Zmluvy vrátane akýchkoľvek konštatovaní, že celá alebo časť tejto Zmluvy je neplatná alebo zrušiteľná.  Napriek tomuto rozsiahlemu delegovaniu právomoci arbitrovi môže súd vzniesť obmedzenú pochybnosť, či nárok alebo predmet žaloby existuje z dôvodu Nároku na duševné vlastníctvo, ktorý je vylúčený z vymedzenia pojmu „Spory“ v predchádzajúcej Časti 22.1 vyššie.  Arbiter je oprávnený poskytnúť akúkoľvek nápravu, ktorá je k dispozícii na súde podľa zákona alebo práva.  Arbiter vám môže prisúdiť rovnaké odškodné ako súd a môže prisúdiť výslovnú alebo príkaznú nápravu len v prospech jednotlivého účastníka konania, ktorý požaduje nápravu, a len v rozsahu potrebnom na poskytnutie zaručenej nápravy na základe individuálneho nároku tejto strany.  V niektorých prípadoch môžu náklady na arbitráž presiahnuť náklady na súdne spory a právo na odhalenie môže byť pri arbitráži obmedzenejšie ako na súde.  Rozhodnutie arbitra je záväzné a môže sa zapísať ako rozsudok na ktoromkoľvek súde kompetentnej jurisdikcie. 

Môžete sa rozhodnúť zapojiť do arbitrážneho konania prostredníctvom telefónu.  Arbitrážne konania, ktoré nebudú vykonávať telefonicky, sa uskutočnia na mieste, ktoré je z vášho hlavného bydliska primerane dostupné alebo v Orange County v Kalifornii, podľa vašej voľby.

a)	Začatie arbitrážneho procesu.  Ak sa vy alebo spoločnosť Epson rozhodnete riešiť Spor arbitrážou, obe strany súhlasia s nasledujúcim postupom: 

(i)	Napísanie Žiadosti o arbitráž.  Žiadosť musí obsahovať popis Sporu a výšku škôd, o ktorých odškodnenie sa bude usilovať.  Kópiu Žiadosti o arbitráž nájdete na http://www.jamsadr.com („Žiadosť o arbitráž“). 

(ii)	Odošlite tri kópie Žiadosti o arbitráž spolu s príslušným poplatkom za podanie na: JAMS, 500 North State College Blvd., Suite 600 Orange, CA 92868, U.S.A.

(iii)	Jednu kópiu Žiadosti o arbitráž odošlite druhej strane (rovnaká adresa ako pre Oznámenie o spore) alebo inak, ak sa tak strany dohodli. 

b)	Formát konania.  Počas arbitráže nesmie byť suma akejkoľvek ponuky na vysporiadanie odhalená arbitrovi, ale až po tom, ako arbiter určí výšku prípadnej sumy, na ktorú máte vy alebo spoločnosť Epson nárok.  Odhalenie alebo výmena nevýhradných informácií relevantných pre Spor sa počas arbitráže môže povoliť.

c)	Arbitrážne poplatky.  Spoločnosť Epson zaplatí alebo (ak je to možné) vám uhradí všetky poplatky za registrácie JAMS a arbitráž za akúkoľvek arbitráž začatú (vami alebo spoločnosťou Epson) podľa ustanovení tejto Zmluvy. 

d)	Rozhodnutie vo váš prospech.  V prípade sporov, v ktorých vy alebo spoločnosť Epson požadujete náhradu škody vo výške 75 000 amerických dolárov alebo menej s výnimkou poplatkov a nákladov za právne zastupovanie, ak arbiter rozhodne vo váš prospech o sume vyššej ako je posledná písomná ponuka spoločnosti Epson na urovnanie sporu, spoločnosť Epson: (i) vám zaplatí 1 000 amerických dolárov alebo výšku rozhodnutia, podľa toho, ktorá hodnota je vyššia, (ii) vám zaplatí dvojnásobok sumy vašich opodstatnených poplatkov za právne zastupovanie, ak nejaké existujú, a (iii) uhradí vám akékoľvek výdavky (vrátane poplatkov a nákladov na znalcov), ktoré váš právny zástupca opodstatnene nahromadí pri vyšetrovaní, príprave a vedení Sporu v arbitráži.  S výnimkou prípadu, keď ste sa vy a spoločnosť Epson písomne dohodli, určí arbiter výšku poplatkov, nákladov a výdavkov, ktoré má spoločnosť Epson zaplatiť podľa tejto Časti 22.6d).

e)	Poplatky za právne zastupovanie.  Spoločnosť Epson nebude žiadať poplatky a výdavky za svoje právne zastúpenie pre akúkoľvek začatú arbitráž týkajúcu sa Sporu podľa tejto Zmluvy.  Vaše právo na poplatky a výdavky za právne zastupovanie podľa Časti 22.6(d) vyššie neobmedzuje vaše práva na poplatky a výdavky za právne zastupovanie podľa platných zákonov, bez ohľadu na vyššie uvedené, arbiter nesmie rozhodnúť o duplicitnej odmene za poplatny a výdavky za právne zastupovanie. 

22.7	Vlastné rozhodnutie o vylúčení z aktivity.  Môžete sa rozhodnúť pre vylúčenie z aktivity (vylúčenie samého seba) z konečného, záväzného, individuálneho arbitrážneho konania a zrieknutia sa skupinových alebo zastupiteľských procesov uvedených v tejto Zmluve odoslaním písaného listu na adresu spoločnosti Epson do tridsať (30) dní od vášho súhlasu s touto Zmluvou (vrátane, ale bez obmedzenia nákupu, prevzatia, inštalácie Softvéru alebo iného platného používania Hardvéru Epson, produktov a služieb), ktorá uvádza (i) vaše meno, (ii) vašu poštovú adresu a (iii) vašu žiadosť o vylúčené z konečného, záväzného individuálneho arbitrážneho konania a zrieknutia sa skupinových alebo zastupiteľských procesov uvedených v tejto Časti 22.  V prípade, že ste sa rozhodli pre vylúčenie z aktivity v zhode s vyššie uvedeným postupom, všetky ďalšie podmienky budú ďalej platiť vrátane požiadavky poskytnúť oznámenie pred súdnym sporom. 

22.8	Dodatky k Časti 22.  Napriek tomu, bez ohľadu na akékoľvek ustanovenie v tejto Zmluve, súhlasíte vy a spoločnosť Epson s tým, že ak spoločnosť Epson urobí akékoľvek budúce dodatky k riešeniu sporov a ustanoveniam o zrieknutí sa skupinových žalôb (okrem zmeny adresy spoločnosti Epson) v tejto Zmluve, spoločnosť Epson získa váš potvrdzujúci súhlas k príslušnému dodatku.  Ak príslušný dodatok neodsúhlasíte s potvrdením, súhlasíte s tým, že budete predkladať na arbitráž akýkoľvek Spor medzi stranami v súlade s jazykom tejto Časti 22 (alebo budete riešiť spory, ako je stanovené v Časti 22.7, ak ste sa včas rozhodli pre vylúčenie z aktivity, keď ste prvýkrát súhlasili s touto Zmluvou).

22.9	Oddeliteľnosť.  Ak sa akékoľvek ustanovenie v tejto Časti 22 bude považovať za nevymožiteľné, toto ustanovenie sa oddelí a zvyšná časť tejto Zmluvy zostane v plnej platnosti a účinnosti.  Predchádzajúce sa nevzťahuje na zákaz skupinových alebo zastupiteľských žalôb, ako je uvedené v Časti 22.5.  To znamená, že ask sa bude Časť 22.5 považovať za nevymožiteľnú, celá Časť 22 (ale len Časť 22) bude neplatná a zrušená. 

23.	Pre obyvateľov New Jersey.  BEZ OHĽADU NA AKÉKOĽVEK PODMIENKY UVEDENÉ V TEJTO ZMLUVE, AK SA NIEKTORÉ Z USTANOVENÍ UVEDENÝCH V ČASTIACH 7 ALEBO 8 POVAŽUJE ZA NEVYMOŽITEĽNÉ, NEPLATNÉ ALEBO NEUPLATNITEĽNÉ PODĽA ZÁKONA Z NEW JERSEY, POTOM SA AKÉKOĽVEK TAKÉTO USTANOVENIA NEVZŤAHUJE NA VÁS, ALE ZVYŠOK ZMLUVY ZOSTANE ZÁVÄZNÝ PRE VÁS A SPOLOČNOSŤ EPSON.  BEZ OHĽADU NA AKÉKOĽVEK USTANOVENIE V TEJTO ZMLUVE NIE JE NIČ V TEJTO ZMLUVE URČENÉ, ANI SA NEBUDE POVAŽOVAŤ ALEBO VYKLADAŤ AKO OBMEDZENIE AKÝCHKOĽVEK PRÁV, KTORÉ VÁM VYPLÝVAJÚ V RÁMCI ZÁKONA NA OCHRANU SPOTREBITEĽSKÝCH ZMLÚV, ZÁRUKY A OZNÁMENÍ.  

Revidované v decembri 2018
